Kommissionens beslutning

af 17. juli 2003

om ændring af Europa-Parlamentets og Rådets beslutning nr. 2119/98/EF og beslutning 2000/96/EF for så vidt angår overførbare sygdomme, der er opført i disse beslutninger, og om ændring af beslutning 2002/253/EF for så vidt angår definitioner af tilfælde af overførbare sygdomme

(meddelt under nummer K(2003) 2301)

(EØS-relevant tekst)

(2003/534/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets beslutning nr. 2119/98/EF af 24. september 1998 om oprettelse af et net til epidemiologisk overvågning af og kontrol med overførbare sygdomme i Fællesskabet(1), særlig artikel 3, litra a) og c), og artikel 8, og

ud fra følgende betragtninger:

(1) I henhold til beslutning nr. 2119/98/EF skal der oprettes et EF-dækkende net til fremme af samarbejde og samordning med henblik på forebyggelse af og kontrol med bestemte kategorier af overførbare sygdomme, der er anført i den pågældende beslutning. Sygdomme forårsaget af agenser, der er modificeret specifikt med henblik på at maksimere sygelighed og/eller dødelighed efter forsætlig spredning, bør være omfattet af beslutning nr. 2119/98/EF.

(2) Kommissionens beslutning 2000/96/EF af 22. december 1999 om, hvilke overførbare sygdomme EF-nettet gradvis skal dække i henhold til Europa-Parlamentets og Rådets beslutning nr. 2119/98/EF(2) indeholder en liste over bestemte overførbare sygdomme, der skal dækkes af den epidemiologiske overvågning under EF-nettet, der er oprettet i henhold til beslutning nr. 2119/98/EF.

(3) I Kommissionens beslutning 2002/253/EF af 19. marts 2002 om definitioner af tilfælde med henblik på anmeldelse af overførbare sygdomme til EF-nettet i henhold til Europa-Parlamentets og Rådets beslutning nr. 2119/98/EF(3) er der fastsat definitioner af tilfælde af overførbare sygdomme, der er opført i beslutning 2000/96/EF.

(4) De overførbare sygdomme, for hvilke der er fastsat definitioner af tilfælde i beslutning 2002/253/EF, bør være sammenfaldende med de overførbare sygdomme, der er anført i beslutning 2000/96/EF.

(5) Kopper kunne udgøre en alvorlig trussel mod folkesundheden i tilfælde af forsætlig spredning. Denne overførbare sygdom bør derfor opføres i bilag I til beslutning 2000/96/EF. En definition af tilfælde bør for koppers vedkommende indsættes i beslutning 2002/253/EF.

(6) Skønt stivkrampe ikke kan overføres mellem mennesker og kun forekommer sporadisk i Fællesskabet, ville en evaluering af vaccinationsprogrammer baseret på overvågning bidrage til at forbedre vaccinationspolitikkerne. Stivkrampe bør derfor opføres i beslutning 2000/96/EF som en overførbar sygdom. En definition af tilfælde findes for stivkrampes vedkommende allerede i beslutning 2002/253/EF.

(7) Forsætlig spredning af miltbrand i Fællesskabet ville udgøre en alvorlig risiko for folkesundheden. Sygdommen bør derfor opføres i beslutning 2000/96/EF som en overførbar sygdom. En definition af tilfælde findes for miltbrands vedkommende allerede i beslutning 2002/253/EF.

(8) Overførsel af botulisme er ikke begrænset til kun at omfatte fødevarebårne forgiftninger, og henvisninger til denne infektionsvej bør derfor udgå.

(9) Tilfældedefinitionen for difteri i beslutning 2002/253/EF bør ændres for at tage hensyn til de seneste videnskabelige oplysninger.

(10) I beslutning 2000/96/EF fastsættes kriterier for udvælgelse af overførbare sygdomme eller særlige områder, som den epidemiologiske overvågning skal dække inden for EF-nettet, der er oprettet ved beslutning nr. 2119/98/EF. Q-feber og tularæmi opfylder disse kriterier i tilfælde af forsætlig spredning. Disse sygdomme forekommer desuden naturligt i Det Europæiske Fællesskab. Overvågning baseret på definitioner af tilfælde ville give en ekstragevinst. Disse overførbare sygdomme bør derfor opføres i beslutning 2000/96/EF. En definition af tilfælde bør for Q-febers og tularæmis vedkommende desuden indsættes i beslutning 2002/253/EF.

(11) Beslutning nr. 2119/98/EF, 2000/96/EF og 2002/253/EF bør derfor ændres i overensstemmelse hermed.

(12) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat ved artikel 7 i beslutning nr. 2119/98/EF -

VEDTAGET FØLGENDE BESLUTNING:

Artikel 1

Bilaget til beslutning nr. 2119/98/EF ændres som angivet i bilag I til nærværende beslutning.

Artikel 2

Bilag I til beslutning 2000/96/EF ændres som angivet i bilag II til nærværende beslutning.

Artikel 3

Bilaget til beslutning 2002/253/EF ændres som angivet i bilag III til nærværende beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 17. juli 2003.

På Kommissionens vegne

David Byrne

Medlem af Kommissionen

(1) EFT L 268 af 3.10.1998, s. 1.

(2) EFT L 28 af 3.2.2000, s. 50.

(3) EFT L 86 af 3.4.2002, s. 44.

BILAG I

I bilaget til beslutning nr. 2119/98/EF affattes sidste led således:

"- andre sygdomme (herunder bl.a. rabies, plettyfus, virale hæmoragiske febre, malaria samt alle andre alvorlige epidemiske sygdomme, som endnu ikke er klassificeret, herunder sygdomme forårsaget af agenser, der er modificeret specifikt med henblik på at maksimere sygelighed og/eller dødelighed efter forsætlig spredning og lign.)."

BILAG II

I bilag I til beslutning 2000/96/EF foretages følgende ændringer:

1) I punkt 2.1 indsættes følgende:

"Kopper

Stivkrampe (tetanus)"

2) I punkt 2.4 indsættes "Miltbrand (antrax)" før "Botulisme".

3) Punkt 2.5.3 ændres således:

a) "Q-feber" indsættes efter "Ekinokokkose".

b) "Tularæmi" indsættes.

BILAG III

I afsnittet "DEFINITIONER AF TILFÆLDE" i bilaget til beslutning 2002/253/EF foretages følgende ændringer:

1) Overskriften "BOTULISME, LEVNEDSMIDDELBÅREN" ændres til "BOTULISME".

2) Teksten vedrørende "DIFTERI" affattes således:

"DIFTERI

Symptomer og kliniske fund

Klinisk overensstemmelse med enten difteri i luftvejene, dvs. en sygdom i de øvre luftveje karakteriseret ved kraftige belægninger på tonsil-, svælg- og/eller næseslimhinder kombineret med ondt i halsen og let feber, eller difteri andre steder end i luftvejene, dvs. en sygdom karakteriseret ved chankere (ulcera) på hud, bindehinder, ører, genitalier eller andre steder.

Kriterier for laboratoriediagnose

Dyrkning af difteritoksinproducerende Corynebacteria (typisk Corynebacterium diphtheriae eller C. ulcerans) fra klinisk prøvemateriale.

Kategorisering af tilfælde

>TABELPOSITION>

NB:

Tilfælde af difteri i luftvejene såvel som andre steder end luftvejene med dyrkning af toksigene stammer skal anmeldes. Det samme gælder symptomfri bærere med toksigene stammer. Tilfælde med ikke-toksigent C. diphtheriae eller C. ulcerans skal ikke anmeldes."

3) Følgende indsættes efter teksten vedrørende "POLIOMYELITIS, PARALYTISK":

"Q-FEBER

Symptomer og kliniske fund

Sygdom med feber ledsaget af kulderystelser, myalgi, utilpashed og retrobulbær hovedpine. Alvorlig sygdom kan omfatte akut hepatitis, pneumoni, meningoencephalitis og abort. Kliniske laboratorieresultater kan omfatte forhøjede værdier for leverenzymer og unormale resultater af røntgenundersøgelse.

Kriterier for laboratoriediagnose

- dyrkning af Coxiella burnetii fra klinisk prøvemateriale

- påvisning af en specifik antistofrespons

- påvisning af C. burnetii i klinisk prøvemateriale ved fund af antigen eller nukleinsyre.

Et sandsynligt tilfælde: en enkeltprøve med forhøjet titer af specifikke antistoffer.

Kategorisering af tilfælde

>TABELPOSITION>"

4) Følgende indsættes efter teksten vedrørende "SHIGELLOSE":

"KOPPER

Symptomer og kliniske fund

En sygdom med akut feber > 38 °C efterfulgt af eksantem, der kendetegnes ved blærer eller faste pustula på samme udviklingstrin uden anden åbenbar årsag og med en overvejende centrifugal fordeling.

Atypiske sygdomsbilleder kan omfatte:

- hæmoragiske læsioner

- flade, fløjlsagtige læsioner, der hverken er typiske blærer eller udvikler sig til pustula.

Kriterier for laboratoriediagnose

Dyrkning af koppevirus (Variola) fra klinisk prøvemateriale, eller

påvisning af variola-DNA ved polymerase-kædereaktion (PCR) i klinisk prøvemateriale efterfulgt af sekventering.

Negativ påvisning af variola-virusstamme ved elektronmikroskopi (EM) i klinisk prøvemateriale.

Kategorisering af tilfælde

>TABELPOSITION>

i løbet af udbruddet, et klinisk overensstemmende tilfælde med en epidemiologisk forbindelse og om muligt laboratorieverificeret med EM eller PCR."

5) Følgende indsættes efter teksten vedrørende "TUBERKULOSE":

"TULARÆMI

Symptomer og kliniske fund

Klinisk overensstemmelse med en af de forskellige former for tularæmi:

- ulcero-glandulær (kutan ulceration med regional lymfeknudesvulst)

- glandulær (regional lymfeknudesvulst uden ulceration)

- oculo-glandulær (conjunctivitis med præaurikulær lymfeknudesvulst)

- i mundsvælget (stomatitis eller pharyngitis eller tonsillitis og cervikal lymfeknudesvulst)

- intestinal (tarmsmerter, opkast og diarré)

- i lungerne (primær lungesygdom)

- tyføs (sygdom med feber uden tidlig lokalisering af tegn og symptomer).

Kriterier for laboratoriediagnose

- dyrkning af Francisella tularensis fra klinisk prøvemateriale

- påvisning af en specifik antistofrespons.

Et sandsynligt tilfælde:

- en enkeltprøve med forhøjet titer

- påvisning af F. tularensis i klinisk prøvemateriale ved fluorescenstest.

Kategorisering af tilfælde

>TABELPOSITION>"